ભારત તરફથી 10 ઈન્ટરનેશનલ મેચ રમી ચૂકેલા બેટ્સમેન એસ બદ્રિનાથે ક્રિકેટને અલવિદા કહ્યું છે. જોકે, બદ્રિનાથ આંતરરાષ્ટ્રીય ક્રિકેટમાં ખાસ ઓળખ મેળવવામાં નિષ્ફળ રહ્યો હતો. બદ્રિનાથ તે સમયે સૌથી વધુ ચર્ચામાં આવ્યો હતો જ્યારે તેની હરિફાઈ વિરાટ કોહલી સાથે હતી. જોકે, ફર્સ્ટ ક્લાસ ક્રિકેટમાં તેણે 54.49ની એવરેજથી દસ હજારથી વધુ રન બનાવ્યાં છે. બદ્રિનાથ તામિલનાડુ તરફથી રમતો હતો. જોકે, આઈપીએલમાં તે ચેન્નાઈ સુપર કિંગ્સ અને આરસીબી તરફથી રમી ચૂક્યો છે.